Vrou op plaas naby Franschhoek aangeval | Maroela Media
Die 69-jarige vrou word in die ambulans gelaai (Foto: Drakenstein Farm Watch, Facebook)
'n 69-jarige vrou is ernstig beseer toe sy Donderdagoggend op 'n plaas digby Franschhoek in die Wes-Kaap aangeval is.
Kapt. FC van Wyk, woordvoerder van die polisie, sê die polisie is omstreeks 10:00 van die aanval op die plaas Vergesig, op die R101-pad in die rigting van Franschhoek, in kennis gestel.
Van Wyk sê die vrou was alleen tuis toe drie mans in 'n voertuig by die plaashuis opgedaag het. Hulle het voorgegee dat hulle skape wou koop. Hulle het haar daarna oorval, vasgebind en ernstig aangerand. Hulle het geld en vuurwapens geëis.
"Een van die verdagtes het 'n vuurwapen in sy besit gehad."
Die vrou het tydens die aanval 'n ernstige besering aan haar kop opgedoen.
Die verdagtes het met 'n selfoon en kontant in 'n voertuig gevlug.
Volgens die Drakenstein-plaaswag – wie se nooddienste eerste op die toneel was – het hulle die vrou se kopwond op die toneel behandel voordat sy per ambulans na 'n nabygeleë hospitaal geneem is.
Die plaaswag sê hulle het verneem dat daar 'n struweling tussen die vrou en mans uitgebreek het waarna sy in die agterkop geskiet is.
Dr. Corné Mulder, VF Plus-hoofsweep en provinsiale leier in die Wes-Kaap, het die voorval betreur en sê nuwe denke oor die wesenlike gevaar van plaasaanvalle is in die Wes-Kaap nodig.
"Plaasaanvalle is nog nie werklik so alledaags in die Wes-Kaap soos in ander dele van die land nie," sê Mulder. "Groot paraatheid en voorbereiding sal help voorkom dat plaasaanvalle 'n gewoonte-misdaad in dié provinsie raak."
"Dit is belangrik dat die polisie vinnig 'n deurbraak in sy ondersoek maak en die skuldiges agter tralies plaas waar hulle hoort," het hy gesê.
Sy is "in die agterkop geskiet" maar die "polisie ondersoek n saak van huisroof"?????
Klink bekend….hulle wou skape koop. Hulle wou weet of hulle 'n battery kan laai voordat hulle my ouers aangeval het. Kan ek voorstel dat as daar iemand op 'n plaas aankom dat daar twee versteke familielede met geweer of haelgeweere versteek is, maar in die geval lyk dit my hulle het geweet die vrou is alleen. Miskien deur plaaswerker/s vertel?
Wat 'n tragiese gebeurtenis. Mag die SAPD sukses behaal met die spoedige inhegtenisname van die booswigte. Dankie ook vir die Plaaswag van Drakenstein vir flinke optrede.
Is dit al klagte wat ondersoek gaan word.Wat van poging tot moord en sekerlik is die vuurwapen ongelisensieërd en onwettige besit van ammunition.
As iemand n sekere tipe "look" het, maak jy onder GEEN maar GEEN omstandighede die deur vir hom oop nie. Jy groet hom nie eens nie. Jy ignoreer hom soos n stopstraat. Ongeag watse sopperige storietjie hy het. Hou op om teenoor almal beleefd te wees.